Avokati i popullit kërkon rihapjen e gjykatave në veri të Kosovës
Gjykatat në veriun e Kosovës nuk funksionojnë që nga shpallja e pavarësisë së vendit më 17 shkurt
. Zaptimi i ndërtesës së gjykatave në veriun e Mitrovicës nga një grup protestuesish serbe dhe largimi i tyre prej andej që çoi në trazira të dhunshme që lanë pas vetes një polic ndërkombëtarë të vrarë dhe dhjetëra të plagosur kanë bërë që gjykatat në atë pjesë të mos punojnë dhe tash për tash nuk dihet kur do të fillojë funksionimi i tyre. Ushtruesi i detyrës së Avokatit të Popullit, Hilmi Jashari thotë se gjendja e tillë është e papranueshme. thotë ai. Zoti Jashari tërheq vërejtjen se gjyqësori është një nga shtyllat e pushtetit ku janë regjistruar mjaft probleme, por nuk është i vetmi. Avokati i Popullit për EULEX-in, zoti Jashari është mjaft i rezervuar edhe për rolin e gjykatësve dhe prokurorëve ndërkombëtarë që pritet të vendosen në Kosovë në kuadër të misionit të Bashkimit Evropian për policinë dhe drejtësinë i njohur me emrin EULEX. Avokati i Popullit kërkon Gjykatë për të drejtat e njeriut Zoti Jashari i ka propozuar Parlamentit të Kosovës themelimin e një Gjykate për të drejtat e njeriut në të cilën Avokati i Popullit do të kishte mundësi të përfaqësoj interesat e qytetarëve. Ai ka kërkuar edhe një mandat më të gjerë të Avokatit të Popullit, mekanizmat kryesor të të cilit janë rekomandimet dhe bërja publike e shkeljeve të të drejtave të njeriut. E të tilla thotë zoti Jashari ka mjaft dhe ato përfshijnë të gjitha kategoritë e popullsisë, por më te ndjeshmet janë të drejtat e grave, të fëmijëve, të të burgosurve dhe të drejtat e pakicave kombëtare. Institucioni i Avokatit të Popullit, që rrënjët i ka në Skandinavinë e shekullit të 18, është themeluar për herë të parë në Kosovë në vitin 2000, ndërsa ishte propozuar në mars të vitit 1999 në konferencën e Rambouilletit që synonte t’i jepte fund luftës në Kosovë. Edhe tetë vjet pas veprimit të këtij institucioni ai ende trajtohet i tillë çfarë është, i ri dhe i pa sprovuar.//rd//